Ο Θεός της Σφαγής

Ο Θεός της Σφαγής (αγγλικά: Carnage) είναι μαύρη κωμωδία, παραγωγής 2011, σε σκηνοθεσία Ρόμαν Πολάνσκι. Η ταινία είναι βασισμένη στο θεατρικό γαλλικό έργο God of Carnage της Γιασμίνα Ρεζά και το σενάριο έγραψε η ίδια μαζί με τον Πολάνσκι. Αποτελεί μια διεθνή συμπαραγωγή της Γαλλίας, Γερμανίας, Πολωνίας και Ισπανίας.

Μετά από έναν καυγά δύο αγοριών, που καταλήγει στο σπάσιμο δύο δοντιών του ενός, οι γονείς του "θύματος" προσκαλούν τους γονείς του "νταή" να λύσουν τις διαφορές του. Η αρχικά ευγενική συζήτηση σύντομα μετατρέπεται σε προφορικό πόλεμο με αποτέλεσμα και οι τέσσερις γονείς να αποκαλύψουν τον πραγματικό τους εαυτό.

Η ταινία κυκλοφόρησε στους κινηματογράφους της Αμερικής στις 16 Δεκεμβρίου 2011 και στο Ηνωμένο Βασίλειο στις 3 Φεβρουαρίου 2012. Απέσπασε κυρίως καλές κριτικές ενώ έλαβε και δύο υποψηφιότητες για Χρυσή Σφαίρα στην κατηγορία α' γυναικείου ρόλου για τις Φόστερ και Γουίνσλετ.

Πλοκή
Ο 11χρονος γιος των Μάικλ και Πενέλοπι Λόνγκστριτ δέχτηκε επίθεση στο πάρκο. Οι Νάνσι και Άλαν Κόουαν, γονείς του αγοριού που έκανε την επίθεση, επισκέπτονται τους Λόνγκστριτ για να λύσουν το όλο θέμα με τον ευκολότερο δυνατό τρόπο. Ενώ στην αρχή τα πράγματα είναι άκρως πολιτισμένα, σταδιακά η συνάντηση αυτή ξεφεύγει από τον έλεγχο και η ένταση ανάμεσα στις δύο οικογένειες αρχίζει να μεγαλώνει, μέχρι που εκρήγνυται.

Ηθοποιοί και Χαρακτήρες
 Τζόντι Φόστερ στο ρόλο της Πενέλοπι Λόνγκστριτ
 Τζον Σ. Ράιλι στο ρόλο του Μάικλ Λόνγκστριτ
 Κέιτ Γουίνσλετ στο ρόλο της Νάνσι Κόουαν
 Κρίστοφ Βαλτς στο ρόλο του Άλαν Κόουαν

Box office
Με προϋπολογισμό 25.000.000 δολάρια, η ταινία έκανε άνοιγμα τριημέρου στην 33η θέση με 79.700 δολάρια. Συνολικά συγκέντρωσε 2,5 εκατομμύρια δολάρια στο αμερικανικό box office και 28,1 εκατομμύρια δολάρια στον υπόλοιπο κόσμο. Παγκοσμίως απέφερε 30,7 εκατομμύρια δολάρια.

Βραβεία & Υποψηφιότητες

Παραπομπές

Εξωτερικοί σύνδεσμοι 
 Επίσημη ιστοσελίδα
 Ο Θεός της Σφαγής στο IMDb

Αμερικανικές ταινίες
Γαλλικές ταινίες
Γερμανικές ταινίες
Ισπανικές ταινίες
Πολωνικές ταινίες
Ταινίες του 2011
Γαλλικές δραματικές ταινίες
Γερμανικές δραματικές ταινίες
Γερμανικές κωμικές ταινίες
Ταινίες βασισμένες σε θεατρικά έργα
Ταινίες σχετικά με δυσλειτουργικές οικογένειες
Ταινίες παραγωγής Sony Pictures Classics
Ταινίες με μουσική σύνθεση Αλεξάντρ Ντεσπλά